[------------------- α]δελφωι γεγενημενον εν τιμ[ηι κα]ι πισ[τει και] της εις ημας και τα πραγματ[α] αιρεσεως πολλας και μεγαλας αποδε[ιξ]εις πεποιημενον εκτενως και ουτε της ψυχης ουτε των υπαρχοντων πεφεισμενον εις τα ημιν συμφεροντα διεξαγηοχοτα δε και τα εγχειρισθεντα αυτωι ως ην προσηκον και κατα τα λοιπα αγομενον αξιως των προυπηργμενων εξ αυτου εις τα πραγματα ηβουλομεθα μεν ετι επισυνεχειν συ[μ]πρασσοντα ημιν πολλακι δε αυτου προφερομενου την περι το σωμα γεγενημενην ασθενειαν δια τας συνεχεις κακοπαθιας αξιουντος τε ημας εασαι αυτον εφ ησυχιας γενεσθαι οπως τον επιλοιπον χρονον του βιου απερισπαστως εν ευσταθειαι του σωματος γε[ν]ηται συμπεριηνεχθημεν θελοντες και εν [τ]ουτοις φανεραν ποιειν ην εχομεν προ[ς] [α]υτον αιρεσιν. ινα μεν ουν και εις το λο[ιπ]ον τυγχανηι παντων των εις τιμην κα[ι] [δ]οξαν ανηκοντων ημιν εσται επιμελε[ς] [ε]πειδη της αρχιερωσυνης του απολλωνος [κ]αι της αρτεμιδος των δαιττων και των αλλων ιερων ων τα τεμενη εστιν επι της δαφνης προσδεομενης ανδρος φιλου δ[υ]νησομενου δε προστηναι αξιως της υπερ της του τοπου σπουδης ην εσχον οι τε προγονοι και ημεις και της εξ ημων προς τον θειον ευσεβειας αποδεδειχαμεν αυτον αρχιερεα τουτων πεπεισμενοι την περι τα ιερα εξαγωγην μαλιστ αν δια τουτου συντελεσθησεσθαι δεοντως. συνταξον εν τε τοις χρηματισμοις καταχωριζειν αυτον αρχιερεα των δεδηλωμενων ιερων και προτιμαν τον ανδρα αξιως της ημετερας κρισεως και εαν εις τινα παρακαλη[ι] των ανηκοντων εις ταυτα συνεπιλαμβανεσθαι τους τε προς τοις ιεροις γενομενους και τους αλλους ους καθηκει πε[ι]θαρχειν αυτου συστησαι παραγγειλαντας υπακουειν περι ων αν γραφηι η συντα[σ]σηι αναγραφηναι δε και της επιστολης το αντιγραφον εις στηλας και αναθεινα[ι] εν τοις επιφανεστατοις τοποις. διου.
Syr., Antioch. — Daphne — 189 BC — w/ Add. p.685 — OGIS 244, Welles 44
 189 BC 